section_heading: Povijest koncertnih izvedbi
paragraph_text: "Dancing in the Dark" bio je istaknuti broj na Born in the U.S.A. Touru 1984. i 1985., a obično je izvođena kao druga pjesma u drugom setu. Nadovezujući se na videospot, završetak pjesme je produživan dok bi Springsteen u prvim redovima tražio djevojku koja će doći na pozornicu i zaplesati s njim. To je postao problem za zaštitare jer su se obožavateljice htjele progurati što bliže pozornici. Kad bi se popele na pozornicu, neke su obožavateljice plesale dobro, druge su samo htjele zagrljaje, dok su se neke znale smrznuti.